จุดเริ่มต้นของ The Graph เกิดขึ้นในช่วงรอยต่อของปี 2017 กับ 2018 มีความเป็นมาอย่างไร
จุดเริ่มต้นของ The Graph เกิดขึ้นในช่วงรอยต่อของปี 2017 กับ 2018  เริ่มจากนักพัฒนาซอฟต์แวร์สามคน ได้แก่ Yaniv Tal, Janis Pohlmann และ Brandon Ramirez โดยก่อนหน้านั้นทั้งสามคนทำงานร่วมกันในบริษัทสตาร์ทอัปพัฒนาซอฟต์แวร์แห่งหนึ่ง ในช่วงปี 2017 ทั้งสามคนได้รู้จักกับ Ethereum และรู้สึกสนใจในตัวเทคโนโลยีของ Ethereum เป็นอย่างมาก เนื่องจากการทำธุรกิจโดยปกติมีความรวมศูนย์ (centralized) พอสมควร ทุกวันนี้เราใช้บริการแพลตฟอร์มเทคโนโลยียักษ์ใหญ่อยู่เพียงไม่กี่แห่ง เช่น Google, Amazon, Facebook และบริษัทเหล่านี้เป็นเจ้าของข้อมูลผู้ใช้งานมากมายมหาศาลเกินกว่าจะประเมินมูลค่าได้ และทำให้บริษัทอื่น ๆ ที่ต้องการนำข้อมูลผู้ใช้งานไปวิเคราะห์ต่อ ต้องซื้อข้อมูลจากบริษัทกลุ่มนี้ และบริษัทกลุ่มนี้มีอำนาจที่จะปกปิดข้อมูลได้อีกด้วย ทั้งสามคนจึงเริ่มพัฒนาแอปพลิเคชันบน Ethereum  และพบว่า Ethereum ในช่วงเวลานั้นยังไม่ได้มีการจัดระเบียบ (indexing) ข้อมูลที่เกิดขึ้น ซึ่งการไม่ได้จัดระเบียบข้อมูล จะทำให้การค้นหาข้อมูลทำได้ยาก และเป็นข้อจำกัดสำคัญสำหรับการพัฒนาแอปพลิเคชันบนบล็อกเชนของ Ethereum  ทั้งสามคนจึงเริ่มคิดค้นวิธีการจัดเก็บข้อมูลบน Ethereum โดยมีเป้าหมายที่จะสร้างเทคโนโลยีการจัดเก็บและจัดเรียงข้อมูลแบบกระจายศูนย์ขึ้นมา ถือเป็นจุดเริ่มต้นของโปรเจกต์ The Graph
ตลาดการเงิน & ผลิตภัณฑ์และบริการทางการเงิน,เทคโนโลยีทางการเงิน & การเงินดิจิทัล